Diari Oficial de la Generalitat Valenciana


Sumari del DOGV 7592, del 13-08-2015 (2015/7071)

RESOLUCIÓ de 30 de juliol de 2015, del president de l'Agència Valenciana del Turisme, de denegació d'ajudes 2015 dirigides a les empreses turístiques de la Comunitat Valenciana.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   7592

Data del DOGV
:   13-08-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/7071


Data del document
:   30-07-2015

Organisme emissor
:   Agència Valenciana del Turisme

Tipus de document
:   Resolució

Anàlisi jurídica

 Descriptors 

:   * Agència Valenciana del Turisme
    * ajuda pública

RESOLUCIÓ de 30 de juliol de 2015, del president de l'Agència Valenciana del Turisme, de denegació d'ajudes 2015 dirigides a les empreses turístiques de la Comunitat Valenciana. [2015/7071]  
Antecedents de fet  
Primer. Per la Resolució de 4 de març de 2015, del president de l'Agència Valenciana del Turisme, publicada en el Diari Oficial de la Comunitat Valenciana (núm. 7483) del dia 11 de març de 2015, es convoquen les ajudes 2015 de l'Agència Valenciana del Turisme dirigides a les empreses turístiques de la Comunitat Valenciana i que preveuen dos programes: Programa 1: «Foment de la gestió empresarial innovadora» i Programa 2: «Prestació de servicis innovadors de base tecnològica».  
  
Segon. Amb diferents dates van tindre entrada en l'Agència Valenciana del Turisme diverses sol·licituds d'ajuda acollides als programes de la referida resolució, que han donat lloc a la instrucció dels expedients indicats en els documents annexos A i B, adjunts a aquesta resolució.  
  
Tercer. D'acord amb el que estableix l'article 8.3 de la Resolució de 4 de març de 2015 esmentada, es va reunir la Comissió d'Avaluació d'Ajudes, i es va donar trasllat al director de l'Agència Valenciana del Turisme dels acords adoptats per aquesta. Aquest últim, amb data 23 de juny de 2015, va elevar proposta de resolució desfavorable a la concessió de les ajudes als sol·licitants que es detallaven en els documents annex A i annex B d'aquesta.  
Quart. La proposta de resolució esmentada va ser notificada als interessats, per mitjà de la seua publicació en el Diari Oficial de la Comunitat Valenciana del dia 13 de juliol de 2015, número 7569, es va posar de manifest l'expedient als interessats i se'ls va concedir un termini de 10 dies per a la presentació d'al·legacions.  
Cinqué. Dins del termini establit, els sol·licitants que s'indiquen en els documents annexos A i B no han formulat al·legacions.  
  
Als anteriors antecedents de fet resulten aplicables els següents  
  
  
Fonaments de dret  
Primer. La Resolució de 4 de març de 2015, del president de l'Agència Valenciana del Turisme, per la qual es convoquen les ajudes 2015 de l'Agència Valenciana del Turisme dirigides a les empreses turístiques de la Comunitat Valenciana; l'Orde 34/2014, de 4 de novembre, de la Conselleria d'Economia, Indústria, Turisme i Ocupació, per la qual es fixen les bases reguladores per a la convocatòria i concessió d'ajudes per l'Agència Valenciana del Turisme; la Llei 38/2003, de 17 de novembre, General de Subvencions, i el seu reglament, aprovat pel Reial Decret 887/2006, de 21 de juliol, i la resta de normativa aplicable.  
  
Segon. La competència per a dictar aquesta resolució pertany al president de l'Agència Valenciana del Turisme, de conformitat amb el que estableix l'article 5, apartat 2.h, del Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme, així com l'article 8.5, de la Resolució de 4 de març de 2015, esmentada en el fonament primer.  
Tercer. L'article 55.3 de la Llei 30/1992, de Règim Jurídic de les Administracions Públiques i del Procediment Administratiu Comú, per la qual s'estableix que podran refondre's en un únic acte, acordat per l'òrgan competent, les resolucions administratives de la mateixa naturalesa, especificant-hi les persones o altres circumstàncies personals que individualitzen els efectes de l'acte per a cada interessat.  
Quart. L'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, preveu la possibilitat que els actes administratius siguen objecte de publicació, amb efectes de notificació, i així està previst en l'article 9.3 de la Resolució de 4 de març de 2015, per la qual es convoquen aquestes ajudes.  
  
Vistos els anteriors antecedents de fet i fonaments de dret, resolc:  
  
Primer  
Denegar la subvenció als sol·licitants que figuren en els documents annexos A i B, pels motius que s'hi indiquen.  
  
Segon  
Publicar aquesta resolució en el Diari Oficial de la Comunitat Valenciana, amb efectes de notificació.  
  
Contra aquesta resolució, que esgota la via administrativa, podrà interposar-se un recurs contenciós administratiu davant els jutjats contenciosos administratius, dins el termini de dos mesos comptadors des de l'endemà de la notificació i, potestativament, podrà interposar-se un recurs de reposició davant el president de l'Agència Valenciana del Turisme, en el termini d'un mes, comptador des de l'endemà de la seua recepció, tot això de conformitat amb el que estableixen els articles 107, 109, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 30 de juliol de 2015.- El president de l'Agència Valenciana del Turisme: Francesc Colomer i Sànchez.